มีเหมือนตุ่มเล็กๆสีขาวคล้ายสิวขึ้นบริเวณหัวอวัยวะเพศและมีรอยคล้ายๆแผลถอก รวมถึงบริเวณหนังหุ้มด้วย มีลักษณะเหมือนกัน หลังจากออลัลเซ็ก แต่ระหว่างเซ็กสวมถุงยางอนามัย แบบนี้คือโรคอะไรหรอครับ
สวัสดีค่ะ อาการมีตุ่มใสๆขึ้นอวัยวะเพศชาย มีรอยถลอก อาจเกิดจาก การติดเชื้อไวรัสเช่นเชื้อเริม ทำให้มีตุ่มน้ำใส เจ็บ แสบ ขึ้นมาได้ สาเหตุอื่นๆเช่น ผื่นผิวหนังอักเสบจากการแพ้หรือการสัมผัส มักมีอาการคันร่วมด้วย และมีประวัติสัมผัสสบู่หรือน้ำหอม หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน หรือเป็นตุ่มที่เกิดจากการเสียดสีจนมีแผลถลอกแล้วมีการติดเชื้อแบคทีเรียซ้ำซ้อนขึ้นมาจากในรูปนั้น แผลแดงค่อนข้างเยอะ มีตุ่มน้ำอยู่แต่ไม่ชัดเจนมากนัก อาจจะเป็นเริมหรือเป็นแผลถลอกจากการมีเพศสัมพันธ์ก็ได้ในเบื้องต้นไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่าสะอาดเบาๆ สังเกตอาการค่ะ ถ้าแผลดังกล่าวเจ็บเยอะ ลุกลามมาก หรือแดงเยอะ ไม่ยุบบวม ควรไปพบแพทย์